**Nemzeti Agrárkutatási és Innovációs Központ (NAIK)**

**2100 Gödöllő, Szent-Györgyi A. u. 4.**

**HIRDETMÉNY KÖZZÉTÉTELE NÉLKÜL INDULÓ TÁRGYALÁSOS KÖZBESZERZÉSI ELJÁRÁS AJÁNLATTÉTELI FELHÍVÁSA**

***1. Ajánlatkérő:***

Név**: Nemzeti Agrárkutatási és Innovációs Központ**

Cím: 2100 Gödöllő, Szent-Györgyi A. u. 4. szám.

Címzett: Madarász Miklós, Tel.: 06-20-9688-356, e-mail: madarasz.miklos@naik.hu

Kapcsolattartó: Dr. Kozma György Kozma Ügyvédi Iroda

Postai cím: 2040 Budaörs, Budapesti út 28.

Telefon: +36-30-283-1982

Fax: +36-23-414-627

E-mail: info@kozmaugyvediiroda.hu

További információk a következő címen szerezhetők be:

Név: Madarász Miklós

Cím: 2100 Gödöllő, Szent-Györgyi A. u. 4. szám.

Címzett: Madarász Miklós, Tel.: 06-20-9688-356, e-mail: madarasz.miklos@naik.hu

**2. A közbeszerzési eljárás fajtája, tárgyalásos eljárás jogcíme:** Hirdetmény nélküli tárgyalásos eljárás, a közbeszerzésekről szóló 2015. évi CXLIII. törvény (Kbt.) 112. § (1) bekezdés b) pontja alapján a 98. § (2) bekezdés c.) pontja szerint.

**3. A szerződés tárgya:**

Egységes intézményi szoftverrendszer módosítása, bővítése, működésének támogatása, valamint szoftver-követési, adat-karbantartási, javítási munkáinak elvégzése.

Az egységes és integrált ügyviteli szoftverrendszer  átalánydíjas szoftver-support, illetve szoftver-követési, adat-karbantartási, javítási munkáinak elvégzése, az ügyviteli tevékenység során felmerülő igényeknek a kivizsgálása, szükség esetén a főkönyvi, illetve a lekérdező rendszer módosítása, változtatása, valamint a hibabejelentések fogadásával és kezelésével (Help Desk szolgáltatással) kapcsolatban folyamatos rendelkezésre állás biztosítása 24 hónapos időtartamra. A részletes műszaki leírást jelen felhívás melléklete tartalmazza.

CPV-kód:

72260000-5 Szoftverrel kapcsolatos szolgáltatások

72261000-2 Szoftvertámogatási szolgáltatások

72266000-7 Szoftver-tanácsadási szolgáltatások

72267000-4 Szoftver-karbantartási és -javítási szolgáltatások

**4. A közbeszerzés tárgya:** szolgáltatás

**5. A szerződés teljesítés helye:** Ajánlatkérő székhelye: 2100 Gödöllő, Szent-Györgyi A. u. 4.

**6. A szerződés meghatározása:** Vállalkozási szerződés.

**7. A szerződés időtartama - véghatáridő**

A szerződés aláírásától számított 24 hónap.

**8. A szerződést biztosító mellékkötelezettségek**

A szerződésben késedelmi kötbér kerül kikötésre. A késedelmi kötbér mértéke havi díj 2 %-a naponta, de maximum a havi díj 30 %-a. A meghiúsulási kötbér mértéke a havi díj 100 %-a.

**9. Fizetési feltételek**

Ajánlatkérő előleget nem fizet. Ajánlatkérő az ellenszolgáltatást a teljesítés elismerése alapján kiállított részszámla ellenében, átutalással egyenlíti ki, az Art. 36/A. § szerint.

A vállalkozói díj kifizetésének ütemezése: A vállalkozó havonta jogosult számlát benyújtani minden tárgyhónapot követő hónap 5. napjáig teljesítés igazolás ellenében.

A vállalkozói díj – a teljesítésigazolást követően - számla ellenében a Ptk. 6:130 § (1)-(3) bekezdésével összhangban kerül kifizetésre, és ezen rendelkezések figyelembevételével Megrendelő a teljesítést teljesítésigazolás kiállításával hagyja jóvá figyelemmel a Kbt. 135. § (1) bekezdésére. A kiállított számlát a Megrendelő a számla kézhezvételét követő naptól számított 30 napon belül a Vállalkozó bankszámlájára átutalással rendezi. Az ajánlattétel és a kifizetés pénzneme a forint (HUF). A részletes fizetési feltételeket a szerződéstervezet tartalmazza.

**Késedelmes teljesítés esetén a Ptk. 6:155 § (1) bekezdés szerinti késedelmi kamat kerül felszámításra.** Az ajánlatkérő a szerződésen alapuló ellenszolgáltatásból eredő tartozásával szemben csak a jogosult által elismert, egynemű és lejárt követelését számíthatja be.

**10. Az ajánlatkérő által előírt kizáró okok és a megkövetelt igazolási mód:**

Az ajánlatkérő által előírt kizáró okok és a megkövetelt igazolási mód:

Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben fennállnak a Kbt. 62. § (1) bekezdésében, a-q.) pontokban felsorolt kizáró okok fennállnak.

Megkövetelt igazolási mód:

A kizáró okok fenn nem állásáról az ajánlattevőnek a Kbt. 67. § (1) és 114. § (2) bekezdése szerint nyilatkoznia kell, hogy vele szemben nem állnak fenn a fentiekben meghatározott kizáró okok, a Kbt. 62. § (1) bekezdés k) pont kb) alpontjára vonatkozóan pedig **a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet** 8. § ib.) pontja és a 10. § g) pont gb.) alpontja szerinti dokumentumokat köteles csatolni.

Az ajánlattevő ajánlatában csak nyilatkozni köteles arról, hogy a szerződés teljesítéséhez nem vesz igénybe a Kbt. 62. § szerinti kizáró okok hatálya alá eső alvállalkozót, valamint az általa alkalmasságának igazolására igénybe vett más szervezet nem tartozik a Kbt. 62. § szerinti kizáró okok hatálya alá.

A jelen pontban előírt nyilatkozatoknak a felhívás megküldésének napjánál nem régebbi keltezésűeknek kell lenniük.

**13. Ajánlati ár megadása:**

Felhívjuk figyelmüket, hogy az árakat Áfa nélkül – **nettó** módon – kell megadni, magyar forintban (HUF)!

**14. Az ajánlatok értékelése**

A Kbt. 76. § (2) bekezdés c.) pontja alapján legjobb ár-érték arány a következő szempontok alapján:

Értékelési szempont: súlyszám

1. Nettó ajánlati ár 70

2. A rendszer hibás működése esetén a hibajavítások bejelentésétől számítva a kijavítás megkezdésére vállalt időtartam (óra, max 12 óra) 30

**Az ajánlatok értékelési szempontok szerinti tartalmi elemeinek értékelése során adható pontszám: 1-10**

Ajánlatkérő a pontszámok kialakításánál a kerekítés általános szabályait alkalmazza, két tizedes jegy pontossággal.

A módszer (módszerek) ismertetése, amellyel az Ajánlatkérő megadja a fenti ponthatárok közötti pontszámot: Mindkét részszempont esetében a Közbeszerzési Hatóság útmutatója a nyertes ajánlattevő kiválasztására szolgáló értékelési szempontrendszer alkalmazásáról (KÉ 2016. évi 147. szám; 2016.12.21.) 1. számú melléklet1.ba) pontja szerinti fordított arányosítás.

P=[(Alegjobb / Avizsgált) x( Pmax-Pmin) ]+ Pmin
ahol:
P: a vizsgált ajánlati elem adott szempontra vonatkozó pontszáma
Pmax: a pontskála felső határa
Pmin: a pontskála alsó határa
Alegjobb: a legelőnyösebb ajánlat tartalmi eleme
Avizsgált: a vizsgált ajánlat tartalmi eleme

A Felolvasólapon az előírt értékeket a megfelelő módon (Ft-ban), egyértelműen, számmal, egy értékként kell megadni. Ajánlatkérő a bírálat során a havi díjra megadott ajánlati árat értékeli.

**15. Az ajánlattételi határidő:** 2017.09.12. Időpont: 10:00 óra

**16. Az ajánlatok felbontásának feltételei:**

Dátum: 2017/09/12 (év/hó/nap)

Időpont: 10:00 óra

Helyszín: 2100 Gödöllő, Szent-Györgyi A. u. 4. szám. Tárgyaló 60. szoba

Az ajánlatok felbontásán jelenlétre jogosult személyek: az ajánlatkérő képviselői, az ajánlattevő képviselői, valamint az általuk meghívott személyek. Az ajánlatok bontására a Kbt. 68. § (1)-(6) bekezdése szerint került sor.

**17. Egyéb információk:**

1. Ajánlatkérő hiánypótlásra lehetőséget biztosít a Kbt. 71. §-ában foglaltak szerint. Ajánlatkérő egyszeri alkalommal rendel el újabb hiánypótlást, ha a hiánypótlással az ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.

2. Az ajánlattevőnek nyilatkoznia kell a Kbt. 66. § (2) és (4) bekezdése, a 66. § (6) bekezdése, és a 67. § (4) bekezdése tekintetében, a jelen felhívásban szereplő minta szerint. Ajánlattevőnek a Kbt. 66. § (2) bekezdése szerinti ajánlati nyilatkozatot eredeti példányban kell csatolnia.

3. Az ajánlatot zárt csomagolásban 1 eredeti példányban, kéri benyújtani az Ajánlatkérő címére közvetlenül vagy postai úton az ajánlattételi határidő lejártáig. Az ajánlatot egy példányban elektronikus adathordozón – jelszó nélkül olvasható, de nem módosítható pdf fájlban – is be kell nyújtani. (Az adathordozón benyújtott adatok nem minősülnek elektronikusan benyújtott ajánlatnak.) A példányok tartalma közötti eltérés esetén az eredeti példány tartalma az irányadó. A postán feladott ajánlatokat az ajánlatkérő csak akkor tekinti határidőn belül benyújtottnak, ha annak kézhezvételére az ajánlattételi határidő lejáratát megelőzően sor kerül. Az ajánlat, illetve az azzal kapcsolatos postai küldemények elvesztéséből, késedelmes érkezéséből eredő kockázat az ajánlattevőt terheli. A külső csomagoláson fel kell tüntetni a következő szöveget: „Közbeszerzés: Szoftvertámogatás beszerzése. Határidő előtt nem bontható fel.”

4. Mellékletként csatolandó az ajánlatot aláíró képviseletre jogosult aláírási címpéldányának, vagy aláírás-mintájának másolata. Cégkivonat csatolása nem szükséges, ha a szervezet adatai a céginformációs szolgálattól ingyenesen, elektronikusan kérhető cégjegyzék-adatok alapján ellenőrizhető. Folyamatban lévő változásbejegyzési eljárás esetén az ajánlathoz csatolni kell a cégbírósághoz benyújtott változásbejegyzési kérelmet, és az annak érkezéséről a cégbíróság által küldött igazolást.

5. Az ajánlatkérő biztosítja a kiegészítő tájékoztatás lehetőségét.

6. A szerződés Európai Uniós alapokból finanszírozott projekttel és/vagy programmal kapcsolatos: nem.

7. Az ajánlattétel nyelve: magyar (HU).

8. Az ajánlatok összeállításának, benyújtásának költsége az ajánlattevőt terheli.

9. A jelen felhívásban nem szabályozott kérdésekben a felhívás és a Kbt. rendelkezései az irányadóak.

10. Az ajánlatkérő nem biztosítja a részekre történő ajánlattétel lehetőségét és nem biztosítja az alternatív ajánlattétel lehetőségét sem. Indoka: jogi és szakmai, valamint a szerződés teljesítésével kapcsolatos egyéb szempontokat is figyelembe véve ésszerűtlen és megbonthatatlan. A licenc tárgyát képező szoftverek a HC Delta Kft. kizárólagos szellemi tulajdonát képezik, így a szerződés teljesítésére más ajánlattevő nem jogosult. A szerződéses feladat műszakilag egy egységes rendszer üzemeltetése, több szerződésen keresztül nem valósítható meg.

11. Abban az esetben, ha a cégkivonat a www.e-cegjegyzek.hu weboldalon nem érhető el, akkor az ajánlatba csatolandó az ajánlattevő(k), alvállalkozó(k) és kapacitást biztosító szervezet(ek) esetében az ajánlattételi határidő lejártánál 60 napnál nem régebbi cégkivonat egyszerű másolata. A folyamatban lévő változásbejegyzési eljárás esetében, az ajánlathoz csatolni kell a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást.

12. Az ajánlati kötöttség minimális időtartama: 60 nap (az ajánlattételi határidő lejártától számítva)

13. Ajánlati biztosíték kikötésére nem kerül sor.

14. A nyertes közös ajánlattevők részére ajánlatkérő a gazdálkodó szervezet, projekttársaság létrehozását kizárja.

**18. A tárgyalás lefolytatásának menete:**

Ajánlatkérő egy tárgyalást tervez. Az első tárgyalásra 2017. szeptember 14-én 10:00 órakor kerül sor azzal, hogy amennyiben az első tárgyaláson ajánlatkérő és ajánlattevők nem tudnak minden kérdést rendezni, ajánlatkérő a tárgyalást elhalaszthatja. Helye: Ajánlatkérő székhelye.

Az ajánlattételi felhívásban meghatározott ajánlattételi határidőre benyújtott, ajánlati kötöttséggel terhelt (első) ajánlatok vonatkozásában az ajánlatkérő megvizsgálja, hogy azok megfelelnek-e az ajánlattételi felhívásban meghatározott feltételeknek. Már a tárgyalások megkezdését megelőzően ajánlatkérő megállapítja azt, ha az ajánlat kizáró okok fennállása miatt érvénytelen. Ajánlatkérő az ajánlatot a tárgyalások megkezdését megelőzően érvénytelenné nyilvánítja, ha az ajánlat kizáró ok fennállása miatt érvénytelen, vagy ha az ajánlat olyan okból érvénytelen, amellyel kapcsolatban a tárgyalások során vagy hiánypótlás keretében nincs lehetőség az ajánlat megfelelővé tételére. Az ajánlatban foglalt egyéb nyilatkozatokkal, dokumentumokkal kapcsolatos hiányokat a tárgyalások befejezéséig kell pótolni. A tárgyalások befejezését követően az ajánlatkérő megvizsgálja, hogy a végleges ajánlatok megfelelnek-e a felhívás tárgyalás befejezésekori tartalmának, valamint a jogszabályokban meghatározott feltételeknek. Az érvényes végleges ajánlatot az ajánlatkérő az eljárást megindító felhívásban meghatározott értékelési szempont alapján értékeli.

A tárgyaláson Ajánlatkérő az Ajánlattevővel a szerződéses feltételekről, a beszerzés műszaki tartalmáról, a szerződéses árról tárgyal a Kbt. 101. § (2) bekezdésében rögzített rendelkezések betartásával. A tárgyalás addig tart, amíg mind Ajánlatkérő, mind a tárgyaláson részt vevő Ajánlattevő minden kérdést vagy javaslatot vagy észrevételt megtárgyalnak. Az Ajánlatkérő egyértelműen előzetesen az ajánlattevő tudomására hozza, hogy mikor fogja a tárgyalást lezárni. Az ajánlattevő a végleges ajánlatát a tárgyaláson teszi meg. Az új ajánlattételre egyszeri alkalommal kerül sor.

**19. Az ajánlat összeállításával kapcsolatos információk:**

Az Ajánlattevő kötelessége, hogy tanulmányozza az Ajánlattételi felhívás valamennyi utasítását, a formanyomtatványokat, az összes feltételt és műszaki előírásokat. Az ajánlat elején az oldalszámokat is tartalmazó tartalomjegyzéket kell elhelyezni.

**20.** E felhívás megküldésének dátuma: 2017.08.28.

**Műszaki leírás**

# Szoftver Továbbfejlesztése és Üzemeltetése

Ajánlattevő a felek által megkötésre kerülő szerződés alapján biztosítsa Ajánlatkérő számára a Szoftver teljes körű folyamatos működtetését, az Ajánlatkérő - jogszabályokban és belső előírásokban rögzített feltételeknek megfelelő tartalmú és felépítésű – ügyviteli és számviteli nyilvántartási feladatainak elláthatósága érdekében, valamint a Szoftver teljes körű, folyamatos karbantartását és aktualizálását.

A Szoftver jogszabályváltozás miatti újraparaméterezett verziói díjmentesen kerüljenek Ajánlatkérőhöz telepítésre, legkésőbb a tárgyi jogszabályváltozások hatálybalépését megelőző három munkanappal.

Ajánlattevő teljes kártérítési kötelezettség vállalása mellett szavatolnia szükséges, hogy a Szoftver és annak programmoduljai alapján előállított nyilvántartások, bizonylatok, analitikák és egyéb lekérdezések folyamatosan megfelelnek a jogszabályoknak.

A Szoftver Ajánlattevő hibájából eredő javításának összes költsége, kiszállások költségét is ideértve a Ajánlattevőt terheli.

Ajánlattevő felelős az üzemeltetett Szoftver teljes körű szolgáltatásra való alkalmasságáért és vírusmentességéért.

# Rendelkezésre állás

Ajánlattevőnek a Szoftver hiba nélküli működésére legalább 96%-os százalékban kifejezett rendelkezésre állást szükséges garantálnia.

Ajánlattevő Help Desk üzemeltetési szolgáltatásán keresztül biztosítsa, hogy az Ajánlatkérő munkatársai segítséget kaphassanak a Szoftver üzemeltetése során felmerülő problémáik megoldásához.

Az Ajánlattevő képviselői support tevékenység céljából minimálisan munkanapokon 8.00 és 16.00 óra között legyenek elérhetők, valamint ha a felvetett probléma jellegénél fogva szükséges a Ajánlatkérő kérésére a Ajánlatkérő telephelyén végezzék el feladataikat.

Az Ajánlatkérő által küldött E-mailen vagy Faxon érkező megkeresésekre az Ajánlattevő haladéktalanul, de legfeljebb 8 munkaórán belül köteles reagálni. Az Ajánlattevő vállalja, hogy Szoftver leállás esetén a support tevékenységet törzsmunkaidőben haladéktalanul, de legfeljebb 4 munkaórán belül megkezdi. Az Ajánlattevő a törzsmunkaidőt követően bejelentés esetén az azt követő ügyeleti időszak megkezdésétől számított 2 munkaórán belül köteles reagálni.

Ajánlatkérő köteles minden, kellőképpen dokumentált Ajánlattevői kérdésre, konzultációs igényre a szerződésben meghatározott értesítési és válaszadási szabályoknak megfelelően válaszolni, a felvetett probléma megoldásában közreműködni.

Ajánlattevő köteles Ajánlatkérő által észlelt, írásban bejelentett (E-mail/fax) hibát rögzíteni, a rögzítés tényét Ajánlatkérő tudomására hozni, és a bejelentéstől számított 8 munkaórán belül a hiba kijavítását megkezdeni.

# Tanácsadás

Az Ajánlattevő tanácsadási tevékenysége az Ajánlatkérő számviteli, pénzügyi és szakmapolitikai vagy technikai kérdéseire vonatkozhat.

A leggyakoribb tanácsadási esetek, de nem kizárólagosan:

* Tanácsadás arra vonatkozóan, hogy a Szoftver alkalmas-e a Ajánlatkérő által kötelezően ellátandó feladatok ellátásra, valamint a kitűzött új célok elérésére.
* A Szoftver nyújtotta lehetőségek használatának magyarázata.
* Jogszabály értelmezés, feladat specifikálás.

# Szoftver Paraméterezés

Ajánlattevő a Szerződés érvényességi ideje alatt külön díj felszámítása nélkül köteles a Szoftverben a jogszabályi változásokat és az üzemeltetési munka során kialakított, Ajánlatkérő által megrendelt paraméterezéseket, kisebb módosító, illetve modul és interfész bővítő fejlesztéseket átvezetni, a folyamatos működőképességet biztosítani, valamint az esetleges hibákat kiküszöbölni.

Ajánlattevő a Szerződés érvényességi ideje alatt külön díj felszámítása nélkül köteles elvégezni azokat a konverziókat, adatbázis-karbantartásokat amelyek a pénzügyi év, vagy beszámolási időszak nyitásához vagy zárásához kapcsolódnak.

Ajánlattevő a Szerződés érvényességi ideje alatt külön díj felszámítása nélkül köteles elvégezni azokat a Szoftver paraméterezéseket, kisebb módosításokat, amelyek a tesztelési szakaszban nem felmerülő, de Ajánlatkérő által történő használhatóságot negatívan befolyásoló elemek javítására irányulnak.

# Oktatás, képzés

Oktatás során az Ajánlattevő szakértői külön díjazás nélkül oktatásban kell, hogy részesítsék az Ajánlatkérő alkalmazottait a Szoftver használatáról, funkcióiról, valamint a verziófrissítést követő újdonságairól.

# Üzemeltetés Távelérési szolgáltatással

Ennek keretén belül Ajánlattevőnek az Ajánlatkérő tulajdonában lévő, a Szoftver használatához szükséges számítógépek, szerverek és azokhoz kapcsolódó egyéb kiegészítő elemek szoftveres, távoli internetes elérésen keresztüli adatkarbantartását, üzemeltetés támogatását szükséges biztosítania.

A Távelérési szolgáltatás tartalmazza:

* a Szoftver módosult elemeinek frissítését, karbantartását és felügyeletét
* Szoftverkörnyezet beállítását, szoftveres ellenőrzését
* szükség esetén, szoftveres hiba elhárítására irányuló beavatkozás elvégzését
* a Szoftver futtatási környezetének vizsgálatát, alkalmasságának ellenőrzését

# Az Ajánlattevő kötelezettségei

A szolgáltatás nyújtása közben keletkező, vagy tudomására jutó információkat az Ajánlattevő köteles bizalmasan kezelni. Az Ajánlattevő vállalja, hogy ezen információkat nem tárolja, azoktól mentést saját hálózatán csak és kizárólag a Ajánlatkérő kérése alapján, annak beleegyezésével végez, harmadik fél részére azokat sem részben, sem egészben nem továbbítja.

Az Ajánlattevő csak az Ajánlatkérő tájékoztatása mellett, vagy az Ajánlatkérő kérésére, kimondottan adatvédelemi, biztonsági okokból készíthet a Ajánlatkérő Szoftverén kívül biztonsági adatmentést.

Ajánlattevőnek rendelkeznie kell az Ajánlatkérő által kizárólagos használati joggal birtokolt, egységes és integrált EOS ügyviteli szoftverrendszer, módosítására, továbbfejlesztésére, adatbázis struktúra átalakítására vonatkozó jogokkal.

1. számú melléklet

**FELOLVASÓLAP**

Ajánlattevő neve: ………………………………………………………………………….

Ajánlattevő címe: …………………………………………………………………………..

Ajánlattevő fax/telefon elérhetősége: …………………………………………………..

Ajánlattevő e-mail címe: …………………………………………………………………

Ajánlati ár: ……………………………. Ft. + ………………………….. Áfa / hó

Összesen 24 hónapos időtartamra: ……………………………………… Ft. + Áfa

A rendszer hibás működése esetén a hibajavítások bejelentésétől számítva a kijavítás megkezdésére vállalt időtartam .............................. óra

Az ajánlat …… számozott oldalt tartalmaz, amelyeket az eredeti példányon cégszerű aláírással ellátva nyújtottunk be.

 ph.

2017 …………..………. ….. ……………………………….

 ajánlattevő képviselője

**2. számú melléklet**

## AJÁNLATTEVŐI NYILATKOZAT

## a Kbt. 66. § (2) és (4) bekezdése vonatkozásában

**Tisztelt Ajánlatkérő!**

Alulírott‚ … mint a(z) … (név, székhely) ajánlattevő jelen közbeszerzési eljárásban nyilatkozattételre jogosult képviselője — az ajánlati felhívásban és a dokumentációban foglalt valamennyi formai és tartalmi követelmény, utasítás és kikötés és műszaki leírás gondos áttanulmányozását követően – a Kbt. 66. § (2) bekezdésében foglaltaknak megfelelően ezennel kijelentem, hogy az ajánlati felhívásban és a dokumentációban foglalt valamennyi feltételt megismertük, megértettük és azokat a jelen nyilatkozattal elfogadjuk.

Ennek megfelelően a szerződést — amennyiben ajánlatkérő, mint nyertes ajánlattevő kiválaszt — az ajánlati felolvasólapon szereplő ajánlati áron, az ajánlati felhívásban és a dokumentációban meghatározott feltételekkel megkötjük és teljesítjük.

Nyilatkozom továbbá arról, hogy vállalkozásunk a kis- és középvállalkozásokról, fejlődésük támogatásáról szóló törvény szerint

* mikrovállalkozásnak,
* kisvállalkozásnak,
* középvállalkozásnak minősül,
* nem tartozik a törvény hatálya alá[[1]](#footnote-1).

Eltekintünk saját szerződéses feltételeink alkalmazásától, és elfogadjuk az ajánlati dokumentációban lévő szerződés-tervezetet és szerződéses feltételeket a szerződéskötés alapjául.

Elfogadjuk, hogy amennyiben olyan kitételt tettünk ajánlatunkban, ami ellentétben van az ajánlati felhívással, ajánlatkérési dokumentációval vagy azok bármely feltételével, akkor az ajánlatunk érvénytelenné nyilvánítható a Kbt. 67. § alkalmazásával.

Kelt: ………….., 201.. ……………… hó ….. nap

......................................

###  cégszerű aláírás

*3. számú melléklet*

### Nyilatkozat a kizáró okok fenn nem állásáról

I. Alulírott ………………..………. (képviseli: …………………………………….) mint ajánlattevő / közös ajánlattevő / nem tartozik a Kbt. 62. § (1) bekezdésében, a-p.) pontjaiban meghatározott kizáró okok hatálya alá.

II. Alulírott ………………..………. (képviseli: …………………………………….) mint ajánlattevő / közös ajánlattevő - a Kbt. 62. § (1) bekezdés kb) pontjára és a **321/2015. (X. 30.) Korm. rendelet** . § ib.) pontja és a 10. § g) pont gb.) alpontjaira tekintettel

II/A olyan társaságnak minősül, melyet szabályozott tőzsdén jegyeznek vagy

II/B olyan társaságnak minősül, amelyet nem jegyeznek szabályozott tőzsdén.

II/B/1Amennyiben ajánlattevő/közös ajánlattevő olyan társaságnak minősül, amelyet nem jegyeznek szabályozott tőzsdén, akkor a pénzmosásról szóló törvény 3. § r) pontja szerint

definiált valamennyi tényleges tulajdonos nevének és állandó lakóhelyének bemutatását tartalmazó nyilatkozat :

…………………………………..

………………………………………

A szerződés teljesítéséhez nem veszünk igénybe olyan alvállalkozót, amely a kizáró okok hatálya alá esik, valamint az alkalmasság igazolására igénybe vett más szervezet nem tartozik a Kbt. 62. § szerinti kizáró okok hatálya alá.

Kelt:

|  |
| --- |
| ……………………………… |
| cégszerű aláírás |

*4. számú melléklet*

**Nyilatkozat alvállalkozó igénybevételéről**

**a Kbt. 66. § (6) bekezdés a)-b) pontja alapján[[2]](#footnote-2)**

Alulírott‚ … mint a(z) … (név) Ajánlattevő képviseletére jogosult személy a Kbt. 66. § (6) bekezdésének a)-b) pontjában foglaltaknak megfelelően ezennel felelősségem tudatában

**n y i l a t k o z o m,**

hogy az ajánlatkérő a „GVH Intranet rendszerének kialakítása, bevezetése és támogatása” közbeszerzési eljárásában foglaltak teljesítéséhez a következő alvállalkozókat kívánjuk igénybe venni:

**„A” a Kbt. 66. § (6) bekezdés a) pontja szerint:**

1.a)

| **A közbeszerzésnek az a része (részei), amelynek teljesítéséhez az Ajánlattevő alvállalkozó(ka)t vesz igénybe** |
| --- |
|  |

1.b)

Az Ajánlattevő a teljesítéshez nem vesz igénybe alvállalkozót.

**„B” a Kbt. 66. § (6) bekezdés b) pontja szerint:**

| **Az igénybe venni kívánt és az ajánlat benyújtásakor már ismert alvállalkozók** |
| --- |
|  |

Kelt: ………….., 201.. ……………… hó ….. nap

 ……………………………..

 cégszerű aláírás 4. számú melléklet

**Tartalomjegyzék /**

**nyilatkozatok, igazolások jegyzéke**

A jegyzék minden eleme esetében alkalmazandó a Kbt. 4. § 11. pontja, mely szerint a hamis adatot tartalmazó nyilatkozat hamis nyilatkozatnak minősül.

|  |  |
| --- | --- |
|  | Oldalszám |
| Tartalomjegyzék (Oldalszámokkal ellátva,!) |  |
| Felolvasó lap |  |
| Ajánlati nyilatkozat |  |
| Igazolások, dokumentumok |  |
| Közös ajánlattevők jelen közbeszerzési eljárásra tekintettel aláírt hatályos szerződése(Amennyiben közös az ajánlattétel) |  |
| **Cégokmányok, aláírási címpéldányok, valamint ajánlatevő, és adott esetben ajánlatban megnevezett alvállalkozójának nyilatkozata a kizáró okok tekintetében** |  |
| 1. Aláírási címpéldány vagy aláírás minta |  |
| 2. Folyamatban lévő változásbejegyzési eljárás esetében a cégbírósághoz benyújtott változásbejegyzési kérelem és az annak érkezéséről a cégbíróság által megküldött igazolás - Opcionális 3. A cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazás. |  |
| 4 Ajánlattevő(k) igazolása(i), nyilatkozata(i) a kizáró okok tekintetében  |  |
| **Egyéb igazolások, dokumentumok** |  |
| 1. Nyilatkozat a Kbt. 66. § (2) és (4) bekezdése, a 66. § (6) bekezdése, és a 67. § (4) bekezdése tekintetében, |  |
| 2. Ajánlattevő köteles csatolni a kifejezett nyilatkozatát arra vonatkozólag, hogy a fentiek szerinti adathordozón benyújtott ajánlatának tartalma teljes mértékben megegyezik az általa benyújtott eredeti megjelölésű ajánlat tartalmával.**Az ajánlattevő által fontosnak tartott egyéb dokumentumok** |  |

1. A megfelelő rész aláhúzandó [↑](#footnote-ref-1)
2. (A nyilatkozatokat értelemszerűen kell kitölteni, a nem kívánatos részt törölni, illetve aláhúzni. A nyilatkozat (nemleges is) mindenképpen kötelező!). [↑](#footnote-ref-2)